cyanic-selkie/wikianc huggingface dataset:
ბოსნია და ჰერცეგოვინის რესპუბლიკის არმია
ოპერაცია ვეფხვი 94
აბდიჩის ძალების განადგურების გეგმა შეიმუშავეს დუდაკოვიჩმა და ჰამდია აბდიჩმა, მეხუთე კორპუსში შემავალი 502–ე ქვეითი ბრიგადის მეთაურმა. ჰამდია აბდიჩი საიდუმლოდ წარდგა ფიქრეთ აბდიჩთან და უთხრა, რომ იგი იმედგაცრუებული იყო რესპუბლიკის ხელმძღვანელობით, ის და მისი ბრიგადა შიმშილობდნენ, გამარჯვების იმედი კი არ ჩანდა. ჰამდიას თქმით, მასაც სურდა თავისი მოგვარის მსგავსად, კარგად ეცხოვრა. ფიქრეთი ეჭვობდა, მაგრამ დაუჯერა ჰამდიას და გადასცა ფული, რომლითაც მას დუდაკოვიჩის წინააღმდეგ ბიჰაჩში ამბოხება უნდა დაეწყო, ხოლო ამბოხების დაწყებისთანავე თავისი არმიით დახმარებას დაჰპირდა. 7 ივლისს ჰამდო ბიჰაჩში დაბრუნდა და დუდაკოვიჩს ყველაფერი შეატყობინა. დუდაკოვიჩმა ყველა გაეროს წარმომადგენელი და დამკვირვებელი ბაზაზე გამოკეტა, ვითომდა მათივე უსაფრთხოების მიზეზით. მეხუთე კორპუსის მეომრებს კი უბრძანა, ჰაერში სროლა დაეწყოთ და წინასწარ მომზადებული საბურავები დაეწვათ, რაც ამბოხების იმიტაციას შექმნიდა. აბდიჩი და მისი სერბი მხარდამჭერები, რომლებმაც დაინახეს კვამლის ბოლქვები და გაიგეს სროლა, უსმენდნენ გაეროს წარმომადგენლების ხმას, რომლებიც რადიოთი ითხოვდნენ გაყვანას, ასევე გადმოსცემდნენ რომ ესმოდათ ბრძოლების ხმა, მაგრამ გამოკვლევის საშუალება არ ჰქონდათ თუ რა ხდებოდა, დარწმუნდნენ რომ დუდაკოვიჩის წინააღმდეგ მართლაც დაიწყო ამბოხება. ფიქრეთ აბდიჩმა სერბების არტილერიის დახმარებით წამოიწყო კონტრშეტევა, ხოლო სერბებმა სატვირთო მანქანებით გაგზავნეს იარაღი და ტყვია–წამალი "აჯანყებულების" დასახმარებლად, მაგრამ რეალურად სატვირთო მანქანები ტვირთიანად დუდაკოვიჩის ხელში ჩავარდა. სერბი კონტრდაზვერვის ოფიცრები, რომლებიც ტვირთს აცილებდნენ, დახოცეს ან ტყვედ ჩაიგდეს.
ომის დასასრული
ხორვატებთან ალიანსისა და იარაღის ემბარგოს მოხსნის შემდეგ ბოსნიურმა არმიამ რამდენიმე შეტევითი ოპერაცია ჩაატარა სერბების წინააღმდეგ, ხოლო მას შემდეგ, რაც სერბთა რესპუბლიკის არმიის მიერ ჩადენილი სამხედრო დანაშაულებების – გაეროს უსაფრთხო ზონების სტატუსის დარღვევა, სრებრენიცის ხოცვა-ჟლეტა, ბოსნიის არასაფრენი სტატუსის დარღვევა და სხვ. – გამო ნატომ, გაეროს ნებართვით, დაიწყო საჰაერო დარტყმები სერბთა რესპუბლიკის წინააღმდეგ, რამაც გაანადგურა მათი სამხედრო შესაძლებლობები – სამხედრო-სამრეწველო კომპლექსი, საჭურველის მარაგები და სხვა. ბოსნიელები და ხორვატები ახერხებენ ფრონტის გარღვევას და სერბული პოზიციების დაკავებას. კრაინის რესპუბლიკა მთლიანად განადგურებული იქნა, ხოლო ბოსნიაში სერბთა რესპუბლიკის დედაქალაქიდან, ბანია ლუკადან 12 კმ-ზე შეჩერდნენ ბოსნიური და ხორვატული შენაერთები. ამის შემდეგ საყოველთაო ცეცხლის შეწყვეტას მოეწერა ხელი და დაიწყო მოლაპარაკებები, რომელიც დეიტონის შეთანხმებით დასრულდა.
მთავარი შტაბი
ალია იზეთბეგოვიჩი — უმაღლესი მთავარსარდალი
ჰასან ეფენდიჩი — ტერიტორიული თავდაცვის სარდალი
სეფერ ხალილოვიჩი — მთავარი შტაბის უფროსი 1992–1993
რასიმ დელიჩი — მთავარი შტაბის უფროსი 1993–1995
იოვან დივაკი — შტაბის უფროსის სერბი მოადგილე 1992–1995
ბლაჟ კრალევიჩი — მთავარი შტაბის ხორვატი წევრი, ხორვატთა თავდაცვის ძალების სარდალი 1992
კორპუსის მეთაურები
მუსტაფა ხაირულლაჰოვიჩი (I კორპუსის პირველი მეთაური)
ვაჰიდ კარაველიჩი (I კორპუსის მეთაური ხაირულლაჰოვიჩის შემდეგ)
ნეჯად აინაჯიჩი (I კორპუსის მეთაური კარაველიჩის შემდეგ)
ჟელკო კნეზი (II კორპუსის პირველი მეთაური)
ჰაზიმ შადიჩი (II კორპუსის მეთაური კნეზის შემდეგ)
სეად დელიჩი (II კორპუსის მეთაური შადიჩის შემდეგ)
ენვერ ჰაჯიჰასანოვიჩი (III კორპუსის პირველი მეთაური)
მეჰმედ ალაგიჩი (III კორპუსის მეთაური ჰაჯიჰასანოვიჩის შემდეგ)
კადირ იუსიჩი (III კორპუსის მეთაური ალაგიჩის შემდეგ)
საკიბ მაჰმულინი (III კორპუსის მეთაური იუსიჩის შემდეგ)
არიფ ფაშალიჩი (IV კორპუსის პირველი მეთაური)
სულეიმან ბუდაკოვიჩი (IV კორპუსის მეთაური ფაშალიჩის შემდეგ)
რამიზ დრეკოვიჩი (V კორპუსის პირველი მეთაური, IV კორპუსის მეთაური ბუდაკოვიჩის შემდეგ)
მუსტაფა პოლუტაკი (IV კორპუსის მეთაური დრეკოვიჩის შემდეგ)
ატიფ დუდაკოვიჩი (V კორპუსის მეთაური დრეკოვიჩის შემდეგ)
სალკო გუშიჩი (VI კორპუსის პირველი მეთაური)
გალიბ ხოჯიჩი (VI კორპუსის მეთაური გუშიჩის შემდეგ)
სქოლიო
კატეგორია:ბოსნია და ჰერცეგოვინის ისტორია კატეგორია:იუგოსლავიის ომები
წოვასარი
წოვასარი (Ծովասար) — სოფელი სომხეთში, გეღარქუნიქის პროვინციაში. 2008 წლის მონაცემებით, მოსახლეობა 2 839 ადამიანს შეადგენდა, სიმჭიდროვე 125 ადამიანი კმ²-ზე. ფართობი 22.8 კმ²-ია.
რესურსები ინტერნეტში
კატეგორია:გეღარქუნიქის პროვინციის სოფლები
სუპერმასიური შავი ხვრელი
მინი|სუპერმასიური შავი ხვრელი M87 გალაქტიკის ცენტრში. მისი მასის სიდიდე მილიარდჯერ მეტია მზის მასაზე. აღსანიშნავია, რომ ეს არის შავი ხვრელის პირველი ფოტო, რომელიც გადაღებულია EHT-ს მიერ (გამოქვეყნდა 2019 წლის 10 აპრილს). სუპერმასიური შავი ხვრელი ან ზემასიური შავი ხვრელი — უდიდესი ტიპის შავი ხვრელი, რომლის მასის ფარდობა მზის მასასთან ასი ათასიდან მილიარდამდე მერყეობს. ის ყოველი დიდი გალაქტიკის ცენტრშია მოთავსებული. ჩვენს გალაქტიკაში, ირმის ნახტომის ცენტრში მდებარე შავი ხვრელი მშვილდოსანი A* მზეზე 4,3 მილონჯერ მძიმეა, ანდრომედას გალაქტიკის ცენტრში არსებული სუპერმასიური შავი ხვრელის მასა კი მზის მასაზე 100 მილიონჯერ მეტია.
კვლევის ისტორია
1971 წელს დონალდ ლინდენ ბელმა და მარტინ რისმა წამოაყენეს ჰიპოთეზა, რომ ირმის ნახტომის ცენტრში შეიძლებოდა მოთავსებული ყოფილიყო უდიდესი მასის შავი ხვრელი. 1974 წელს კი მშვილდოსანი A* აღმოაჩინეს ასტრონომებმა ბრუს ბელიკმა და რობერტ ბრაუნმა. მათ აღმოაჩინეს რადიო წყარო, რომელიც გამოყოფს სინქროტონულ გამოსხივებას. აღმოჩნდა, რომ ის იყო მკვრივი და უძრავი მისი გრავიტაციის გამო. ამგვარად, ეს იყო პირველი ნიშანი იმისა, რომ ირმის ნახტომის ცენტრში მოთავსებულია სუპერმასიური შავი ხვრელი.
ლიტერატურა
კატეგორია:შავი ხვრელები
ედუარდ მარკაროვი
ედუარდ მარკაროვი (Էդուարդ Մարկարով, Эдуард Артёмович Маркаров; დ. 20 ივნისი, 1942, ბაქო, აზერბაიჯანის სსრ) — საბჭოთა ფეხბურთელი და ფეხბურთის მწვრთნელი. თამაშობდა თავდამსხმელის პოზიციაზე.
სქოლიო
კატეგორია:დაბადებული 20 ივნისი კატეგორია:დაბადებული 1942 კატეგორია:სომეხი ფეხბურთელები კატეგორია:რუსი ფეხბურთელები კატეგორია:საბჭოთა ფეხბურთელები კატეგორია:აზერბაიჯანელი ფეხბურთელები კატეგორია:გრიგორი ფედოტოვის კლუბის წევრები
მონტენეგროელები
ლიტერატურა
კატეგორია:ეთნიკური ჯგუფები
გურამ გეწაძე
გურამ გეწაძე (დ. 16 აპრილი, 1950, სოფ. მეორე ობჩა, ახლანდ. ბაღდათის მუნიციპალიტეტი) — ქართველი სოფლის მეურნეობის მუშაკი.
1973 წელს დაამთავრა საქართველოს სასოფლო-სამეურნეო ინსტიტუტის აგრონომიული ფაკულტეტი. 1990-1994 წლებში მუშაობდა საქართველოს სოფლის მეურნეობის სამინისტროს მაღალ თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი (ბაღდათის მაჟორიტარი), აგრარულ საკითხთა კომისიის თავმჯდომარის პირველი მოადგილე, თავდაცვისა და უშიშროების კომიტეტის წევრი.
რესურსები ინტერნეტში
კატეგორია:დაბადებული 16 აპრილი კატეგორია:დაბადებული 1950 კატეგორია:საქართველოს III მოწვევის პარლამენტის წევრები კატეგორია:ქართველი სოფლის მეურნეობის მუშაკები კატეგორია:ბაღდათის მუნიციპალიტეტში დაბადებულები კატეგორია:საქართველოს სასოფლო-სამეურნეო ინსტიტუტის კურსდამთავრებულები გ
კოტლის ოლქი
კოტლის ოლქი (Cottle County) — ოლქი აშშ-ში, ტეხასის შტატში. ადმინისტრაციული ცენტრი — ქ. პადიუკა. შეიქმნა 1876 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ჩალმა
250პქ|მინი|მარჯვნივ|[[მანმოჰან სინგჰი, ინდოეთის ყოფილი პრემიერ-მინისტრი.]] ჩალმა (Sarık) — მამაკაცის თავსაბურავი. წარსულში ფართოდ იყო გავრცელებული ისლამის მიმდევარ ხალხთა შორის ჩრდილოეთ აფრიკაში, წინა, სამხრეთ და შუა აზიაში, ნაკლებად — კავკასიაში. ჩალმა თავზე მოხვეული ქსოვილის ნაჭერია, ჩვეულებრივ ატარებენ ქუდის ან არახჩინის ზემოდან, იშვიათად (ინდოეთი, პაკისტანი) — სხვა თავსაბურავის გარეშე. გზაში გარდაცვლილ მუსლიმანს სუდარად ემსახურებოდა. სხვადასხვა ხალხის ჩალმა განსხვავდება ფერით, ქსოვილის ხარისხით, ზომით, შემოხვევის წესით, გარდა ამისა, ჩალმით განასხვავებდნენ ეროვნებასა და სოციალურ მდგომარეობას, მაგ. მწვანე ჩალმას ატარებდნენ წინასწარმეტყველის შთამომავლებად მიჩნეული პირები ან მექაში ნამყოფები, თეთრს კი — დანარჩენები.
ლიტერატურა
კატეგორია:თავსაბურავები
ნუკრი ბერიძე
ნუკრი ბერიძე (დაბადების თარიღი უცნობია, ბათუმი) — ქართველი სპორტსმენი (კონტაქტური კარატე). ახალგაზრდებს შორის ევროპის ჩემპიონატის ბრინჯაოს მედლის პრიზიორი (2018, ვროცლავი, პოლონეთი). საერთაშორისო ტურნირის ბრინჯაოს მედლის პრიზიორი (2019, ბათუმი, საქართველო).
რესურსები ინტერნეტში
კატეგორია:ბათუმში დაბადებულები კატეგორია:ქართველი კარატისტები კატეგორია:პიროვნებები გაურკვეველი დაბადების თარიღით
თუხარისის საერისთავო
თუხარისის საერისთავო — ადმინისტრაციული ერთეული შუა საუკუნეების საქართველოში, იმიერტაოში. უცნობია თუხარისის საერისთავოს როგორც წარმოშობის, ასევე გაუქმების ზუსტი დრო. თუხარისის ერისთავი მოიხსენიება „მატიანე ქართლისაში“: მემატიანის ეს ცნობა 1045–1047 წლების ამბებს ეხება და თუხარისის საერისთავოს წყაროებში მოხსენიების ერთადერთი ფაქტია.
თუხარისის ერისთავად შეიძლება მივიჩნიოთ დავით აღმაშენებლის თანამედროვე ბეშქენ ჯაყელი, რომელიც 1118 სელჩუკებთან ბრძოლაში დაიღუპა.
XIV საუკუნის დასაწყისში თუხარელნი მოხსენიებული არიან „სამცხის თავადთა ნუსხაში“, რაც იმაზე მიუთითებს, რომ XIV საუკუნის დასაწყისში თუხარისის საერისთავო აღარ არსებობდა, თუხარისი ფეოდალური მამული იყო და მისი მფლობელები თუხარელებად იწოდებოდნენ.
ლიტერატურა
კატეგორია:საქართველოს საერისთავოები
ჯუმბერ ებრალიძე
ჯუმბერ ებრალიძე (დ. 20 მარტი, 1933 — გ. 8 ნოემბერი, 2018) — ქართველი რეჟისორი, სცენარისტი, პროდიუსერი.
ბიოგრაფია
დაიბადა 1933 წლის 20 მარტს თბილისში. 1956-1961 წლებში მუშაობდა რეჟისორის თანაშემწედ კ/სტუდია „ქართულ ფილმში“. 1961 წლიდან მოღვაწეობს საქართველოს ტელევიზიაში. 1968 წელს თბილისის შოთა რუსთაველის სახელობის თეატრალური ინსტიტუტის დამთავრების შემდეგ მოღვაწეობას იწყებს ახლადშექმნილ საქართველოს ტელეფილმების სტუდიაში ჯერ პროდიუსერად, ხოლო 1973 წლიდან კინორეჟისორად. გადაღებული აქვს 50-ზე მეტი დოკუმენტური ფილმი. განსაკუთრებით აღსანიშნავია სრულმეტრაჟიანი პუბლიცისტური ფილმი „საქართველოს მატიანე“, რომელიც შედგება 20 ფილმისაგან და რომელშიც აღწერლია საქართველოს მაჯისცემა 1976-88 წლებში. იტალიის „სატელიტ 2000“-ის და საფრანგეთის „TV-5“„“-ის დაკვეთით გადაიღო ფილმი „უფლის რწმენითა და შეწევნით“, ხოლო ტელეკომპანია „НТВ“„“-ს დაკვეთით 2 სერიანი ფილმი „Грузинский Футбол“ („ქართული ფეხბურთი“). საქართველოს სახელმწიფო პრემიის ლაურეატი (1985). საქართველოს კინემატოგრაფისტთა კავშირის წევრი (1980). ღირსების ორდენის კავალერი (2003).
სქოლიო
კატეგორია:ქართველი სცენარისტები კატეგორია:ქართველი პროდიუსერები კატეგორია:ქართველი რეჟისორები კატეგორია:დაბადებული 1928 კატეგორია:დაბადებული 20 მარტი კატეგორია:გარდაცვლილი 8 ნოემბერი კატეგორია:გარდაცვლილი 2018
ტალალ ალ-ენეზი
თალალ ალ-ენეზი (طلال العنزي; დ. 28 დეკემბერი, 1985) — ქუვეითელი ძიუდოისტი, რომელიც ასპარეზობდა ნახევრად-მძიმე წონაში. მან წარადგინა ქვეყანა 2008 წლის ზაფხულის ოლიმპიურ თამაშებში პეკინში. სადაც იასპარეზა 100 კილოგრამ წონით კატეგორიაში. იგი დამარცხდა ყაზახ ასხატ ჟიტკეიევთან. თუმცა ყაზახმა დოპინგ ტესტი ვერ გაიარა, ამიტომ ენეზის ბრინჯაოს მოგების საშუალება მიეცა, იგი დამარცხდა რეპეშაჟში ბოსნიელ ამელ მეკიჩთან, რომელმაც იგი იპონით დაამარცხა, შეხვედრა გაგრძელდა 3 წუთსა და 34 წამს.
Paradox Development Studio
Paradox Development Studio — ვიდეო თამაშების ვიდეო თამაშების დეველოპერი შვედური კომპანია, რომელიც დაარსდა 1995 წელს. ის არის Paradox Interactive-ის შვილობილი კომპანია და ყველაზე მეტად ცნობილია გრანდ სტრატეგიის ჟანრის ფრენჩაიზების, „Europa Universalis“, „Hearts of Iron“, „Crusader Kings“, „Victoria“-სა და „Stellaris“-ის შექმნით.
1999 წელს კომპანია გაიყო ორად: ერთი როგორც Paradox Interactive, რომელიც ორიენტირებული იყო PC-ის თამაშების შექმნაზე, ხოლო მეორე, როგორც Paradox Entertainment — დაკავებული იყო სამაგიდო და როლური თამაშების შექმნით.
2012 წელს იგი კვლავ ორად გაიყო და და მისგან ჩამოყალიბდა ორი კომპანია: Paradox Interactive და Paradox Development Studio. Paradox Interactive გახდა ვიდეო თამაშების გამომცემელი, ხოლო Paradox Development — შემმუშავებელი.
2007 წელს Paradox Development-მა შექმნა საკუთარი თამაშის ძრავა „Clausewitz Engine“ (სახელი დაერქვა პრუსიელი გენერლის, კარლ კლაუზევიცის პატივსაცემად).
თამაშები
ქვემოთ წარმოდგენილია Paradox Development Studio-ს თამაშების სია:
გარდა ზემოთ ჩამოთვლილი სიისა, არსებობს კიდევ ორი თამაში, „Crown of the North“ და „Two Thrones“, რომელიც კომპანიამ შექმნა ჯერ კიდევ 2000-იანებში, მაშინ როდესაც იგი იყო Paradox Entertainment-ის ნაწილი.
სქოლიო
კატეგორია:1995 წელს დაარსებული კომპანიები კატეგორია:შვედეთის კერძო კომპანიები კატეგორია:ვიდეო თამაშების კომპანიები შვედეთში კატეგორია:ვიდეო თამაშების მწარმოებელი კომპანიები
ჰიზერ უალქუისტი
ჰიზერ უალქუისტი (Heather Wahlquist; 14 აპრილი, 1996, ოკლაჰომა-სიტი) — ამერიკელი მსახიობი. დაქორწინებუია რეჟისორ ნიკ კასავეტესზე და მირებული აქვს მინაწილება მის ფილმებში.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 1977 კატეგორია:XX საუკუნის ამერიკელი ქალი მსახიობები
ჯექსონ ვანგი
ჯექსონ ვანგი (왕잭슨 დ. 28 მარტი, 1994) — სამხრეთ კორეაში დაფუძნებული ჰონგ-კონგელი რეპერი, მომღერალი და მოცეკვავე, ბოიბენდ Got7-ის მთავარი რეპერი. ასევე ცნობილია ტელეშოუდან „ოთახის მეზობელი“. იგი პოლიგლოტია და თავისუფლად ფლობს ინგლისურ, კორეულ, ჩინურ ენებს და საუბრობს ფრანგულად და იაპონურად.
კარიერა
ჯგუფის დებიური შედგა 2014 წლის 16 იანვარს, სინგლით „Girls Girls Girls“ და მინი-ალბომით „Got It?“. იმავე წელს ჯექსონი გამოჩნდა შოუში „ოთახის მეზობელი“, რის შედეგადაც მისი პოპულარობა კორეაში გაიზარდა და მან მიიღო დებიუტანტის ჯილდო SBS Entertainment Awards-ზე.
2015 წელს ჯექსონი გახდა მუსიკალური შოუს წამყვანი Inkigayo-ზე ჰან კვან ჰისთან ერთად. ამავე წლის დეკემბერში შედგა მისი დებიუტი ჩინურ ტელევიზიაში.
2017 წლის 26 ივნის მან დააფუძნა საკუთარი კომპანია სახელწოდებით Team Wang და ორი თვის შემდეგ ჯექსონის სოლო დებიუტი შედგა 2017 წლის 26 აგვისტოს, სინგლით „Papillon“.
2018 წლის 6 ნოემბერს, გუჩი მეინთან ერთად გამოუშვა კლიპი სიმრერისთვის „Different Game“.
სქოლიო
კატეგორია:დაბადებული 28 მარტი კატეგორია:დაბადებული 1994 კატეგორია:ჰონგ-კონგელი მამაკაცი რეპერები
რომეო ბერიძე
რომეო ბერიძე (დაბადების თარიღი უცნობია) — ქართველი სპორტსმენი (ბერძნულ–რომაული ჭიდაობა). ჭაბუკებს შორის საქართველოს ჩემპიონატის ვერცხლის პრიზიორი (2019, 55 კგ). ჭაბუკებს შორის ევროპის ჩემპიონატის ბრინჯაოს მედლის მფლობელი (2017, ბელგრადი, სერბეთი).
რესურსები ინტერნეტში
კატეგორია:ქართველი მოჭიდავეები ბერძნულ-რომაულ სახეობაში კატეგორია:პიროვნებები გაურკვეველი დაბადების თარიღით
ჩამბა (ხალხი)
ჩამბა — ნიგერიაში, კამერუნში და ჩადის რესპუბიკაში მცხოვრები ხალხი. საერთო რაოდენობა 800 ათას კაცზე მეტი. ჩამბას ენა ნაკლებად არის შესწავლილი. განეკუთვნება ცენტრალურ და აღმოსავლეთ სუდანის ენათა ჯგუფს. რელიგია — ისლამი; შენარჩუნებული აქვთ ტრადიციული რწმენები: ბუნების ძალთა და წინაპართა კულტი. ძირითადი საქმიანობა — მსხვილი რქოსანი საქონლის მოშენება.
ლიტერატურა
კატეგორია:ნიგერიის ეთნიკური ჯგუფები კატეგორია:კამერუნის ეთნიკური ჯგუფები კატეგორია:ჩადის ეთნიკური ჯგუფები
Dummy (ალბომი)
Dummy — ინგლისური ჯგუფ Portishead-ის სადებიუტო სტუდიური ალბომი. გამოვიდა 1994 წლის აგვისტოში ლეიბლზე Go! Beat. ცნობილია, როგორც მნიშვნელოვანი ალბომი ტრიპ-ჰოპის პოპულარიზაციაში. 2011 წლის სექტემბრისთვის ბრიტანეთში გაიყიდა მისი 825.000 ასლი.
სქოლიო
კატეგორია:1994 წლის სადებიუტო ალბომები კატეგორია:London Records-ის ალბომები კატეგორია:Portishead-ის ალბომები
ალექსანდრე (სანდრო) ვახტანგოვი
ალექსანდრე (სანდრო) ვახტანგოვი (დ. 30 იანვარი, 1964) — ქართველი რეჟისორი, სცენარისტი, პროდიუსერი, ოპერატორი
ბიოგრაფია
დაიბადა 1964 წლის 30 იანვარს თბილისში. 1985 წელს დაამთავრა შოთა რუსთაველის სახელობის თეატრალურ ინსტიტუტის ტელესარეჟისორო ფაკულტეტი. 1987–1988 წლებში გაიარა სტაჟირება მოსკოვის დოკუმენტური ფილმების ცენტრალურ სტუდიაში. 1985-1988 წლებში მუშაობდა საქართველოს სახელმწიფო ტელევიზიაში რეჟისორად. 1989–2001 წლებში კომპანია "ქართული ტელეფილმის" რეჟისორად. 1995–1998 წლებში იყო პირველი ქართული დამოუკიდებელი ტელერადიო ინსტიტუტის რექტორი. 2002-2003 წლებში სტუდია აუდიენციის სამხატვრო ხელმძღვანელი. 2003 წლიდან სტუდია "სანდრო ვახტანგოვ პროდაქშნ"–ის დამაარსებელი და ხელმძღვანელი. ევრაზიის ტელეაკადემიის ნამდვილი წევრი (2004). ხელოვნებათმცოდნეობის დოქტორი (2006). 30 სატელევიზიო ფილმის ავტორი და რეჟისორი, 300–ზე მეტი ტელეგადაცემის და ვიდეოკლიპის ავტორი, რეჟისორი და პროდიუსერი.
მიღებული ჯილდოები: სპეციალური დიპლომი კანის სატელევიზიო ფესტივალზე (1994) – ფილმი "ოდეონი"; მანა 96 (1996) – წლის საუკეთესო რეჟისურა; მონტროს ფესტივალის "ოქროს ვარდი" სპეციალური დიპლომი (1998) –ფილმი "ბალეტმაისტერი"; ფილმი "პოსტსაბჭოთა სიზმრები" ნომინირებული იყო ფესტივალზე EMMY International (2000); საქართველოს სახელმწიფო პრემია (2001) – ფილმი "პილიგრიმობა ევროპიდან იერუსალიმში".
რესურსები ინტერნეტში
კატეგორია:დაბადებული 30 იანვარი კატეგორია:დაბადებული 1964 კატეგორია:ქართველი სცენარისტები კატეგორია:ქართველი პროდიუსერები კატეგორია:ქართველი რეჟისორები
ტარიელ გაფრინდაშვილი
ტარიელ გაფრინდაშვილი (დ.19 აპრილი, 1996, თბილისი) — ქართველი სპორტსმენი (თავისუფალი ჭიდაობა) საქართველოს ჩემპიონატის ვერცხლის პრიზიორი (2019, 79 კგ) და ახალგაზრდებს შორის მსოფლიოსა და ევროპის ჩემპიონატების ბრინჯაოს პრიზიორი (2016, 74 კგ).
რესურსები ინტერნეტში
კატეგორია:დაბადებული 19 აპრილი კატეგორია:დაბადებული 1996 კატეგორია:ქართველი მოჭიდავეები თავისუფალ სტილში კატეგორია:თბილისში დაბადებულები
დასავლეთკავკასიური ჯიხვი
დასავლეთ კავკასიური ჯიხვი (ლათ. Capra caucasica)  — წარმოადგენს კავკასიის ენდემურ სახეობას. ძირითადად გავრცელებულია კავკასიაში. დღეისათის ცნობილია მისი ორი სახეობა ეს არის დასავლეთკავკასიური ჯიხვი და აღმოსავლეთკავკასიური ჯიხვი. ისინი მიეკუთვნებიან წვრილჩლიქოსნების რიგს. დასავლეთ კავკასიური ჯიხვი მხოლოდ კავკასიონის დასავლეთ ნაწილშია გავრცელებული, მისი არეალი კი მოიცავს მთა ჩუგუშიდან მდინარე ბაქსანის სათავემდე ტერიტორიას. თუმცა გასულ საუკუნეში, ყოფილა შემთხვევები როცა დასავლეთ კავკასიური ჯიხვი ამ არეალის გარეთაც კი გვხვდებოდა, მაგალითად ბალყარეთის ჩერეკის სათავებამდე.
აღწერა
დასავლეთ კავკასიური ჯიხვი, ძირითადად გვხვდება სუბალპურ და ალპურ მდელოებზე დაახლოებით 800-დან 4000 მეტრამდე ტერიტორიაზე ზღვის დონიდან. ძირითადი სტუმრობს ტყით დაფარულ ფერდობებს, კლდეების მახლობლად.
ინდივიდების გამრავლების პერიოდი იწყება ნოემბრის შუა რიცხვებიდან და იანვრის ბოლომდე გრძელდება. ამ დროს წარმოიქმნება მდედრებისა და მამრების შერეული ჯგუფები.
მამრი სქესმწიფობას 5 წლის ასაკში აღწევს, ხოლო მდედრი 2 წლის ასაკში. მაკეობა 150-160 დღე გრძელდება.
მის ძირითად საკვებს სუბალპური და ალპური ბალახეულობა წარმოადგენს, თუმცა ასევე იკვებება ხის ფოთლებით, ხის ქერქითა და წიწვებით. საინტერესოა ის ფაქტიც, რომ დასავლეთ კავკასიური ჯიხვი ძლიერ ეტანება მლაშე წყლებს და ხელოვნურ სამარილეებს.
სამწუხაროა, მაგრამ ჯიხვი კავკასიონის ტერიტორიაზე გავრცელებული მტაცებლების ერთ-ერთ უმნიშვნელოვანესს მსხვერპლ სახეობას წარმოადგენს, მასზე ნადირობს ფოცხვერი, მგელი და ჯიქი. ჯიხვი სოციალური ცხოველია. ისინი ჯოგურად ცხოვრობენ. რამდენიმე ასეული ჯიხვი ერთ ფარაში ჩვეულებრივი მოვლენა იყო, თუმცა, ასეთი ფარები დღეს უკვე აღარ გვხვდება.
ჯიხვი ძირითადად იკვებება ბალახით, მაგრამ წლის ცალკე სეზონებში მისი საკვების შემადგენლობა შეიცავს მერქნიანი მცენარეების ნაირგვარ ნაწილებს, ჯიხვის საკვებს შეადგენენ 100 სახეობაზე მეტი მცენარე. ჯიხვი ძოვს ადრე დილისა და საღამოს საათებში, ხოლო ზოგიერთ ადგილას მთელი ღამის განმავლობაში.
დღეისათვის ამ სახეობის არსებობა აღნიშნულია მდინარე ბაქსანის სათავეებში, რაც შეეხება იალბუზის ჩრდილოეთით მდებარე ტერიტორიას ის იქ აღაც გვხვდება.
დასავლეთ კავკასიური ჯიხვი შედარებით დაბალია, თუმცა სხვა ჯიხვებისგან განსხვავებით საკმაოდ მსხვილი რქები აქვს. მისი რქების ფორმაც განსხვავებულია - რქები ზევით მიემართება და შემდეგ იხრება.
ბოლო პერიოდში ამ ინდივიდის რიცხვი შემცირებულია, რიზი მიზეზიც ბრაკონიერობაა. ჯიხვი ტყვეობას ადვილად ეგუება და მალე თვინიერდება. ჯიხვებისთვის ძირითად საფრთხეებს წარმოადგენს: ნადირობა, ასევე დერივატების გამოყენება - იგულისხმება ჯიხვის რქების წარმოება. ჯიხვების ერთ-ერთ მთავარ საფრთხეს ასევე წარმოადგენს: რეკრეაცია/ტურიზმი (მათ შორის ალპინიზმი) და რეგიონალური კონფლიქტები.
რესურსები ინტერნეტში
კატეგორია: კავკასია კატეგორია: ჩლიქოსნები კატეგორია: თხები
კლიფ ბასტინი
კლიფ ბასტინი (Clifford Sydney Bastin; დ. 14 მარტი, 1912 — გ. 4 დეკემბერი, 1991) — ინგლისელი ფეხბურთელი.
საკლუბო კარიერა
კლიფ ბასტინი 1912 წელს ინგლისის სამხრეთ-დასავლეთ ნაწილში მდებარე პატარა ქალაქ ეკსეტერში დაიბადა. 16 წლის ასაკში მოხვდაი ამავე ქლაქის გუნდის „ეკსეტერ სიტის“ შემადგენლობაში. ძირითად შემადგენლობაში მოხვედრის შემდეგ მან რამდენიმე გოლი გაიტანა და იგი უმალვე შენიშნა ლონდონის „არსენალის“ მწვრთნელმა ჰერბერტ ჩეპმენმა. 1929 წელს ბასტინი ლონდონში გადავიდა და რამდენიმე წელიწადში „არსენალის“ ლიდერი გახდა. 30-იან წლებში ბასტინმა არსენალთან ერთად 2 ასოციაციის თასი მოიგო და 5-ჯერ გახდა ინგლისის ჩემპიონი. 1938 წელს ბასტინმა მძიმე ტრავმა მიიღო და შემდეგ სრულფასოვნად თამაში ვეღარ შეძლო. 1947 წელს კარიერა დაასრულა.
სანაკრებო კარიერა
კლიფ ბასტინი იყო მონაწილე ჰაიბერის ბრძოლისა. ეს სახელი დაერქვა 1934 წელს გამართულ შეხვედრას იტალიიის მსოფლიო ჩემპიონ ნაკრებსა და ინგლისის ნაკრებს შორის, რომელიც ლონდონში, ჰაიბერიზე გაიმართა. მატჩი ინგლისელებმა 3-2 მოიგეს. ბასტინი ნაკრებთან ერთად ბერლინში მონაწილეობდა ცნობილ მატჩში სადაც გერმანიის ნაკრებთან თამაშის წინ ინგლისის ნაკრები ჰიტლერს ნაცისტური მისალმებით შეხვდა. კლიფ ბასტინი 2009 წელს გახდა ინგლისური ფეხბურთის დიდების დარბაზის წევრი.
სამხედრო კარიერა
მეორე მსოფლიო ომის დროს ბასტინი ბრიტანეთის არმიაში გამოიძახეს. დაქვეითებული სმენის გამო იგი სახმელეთო ჯარებში არ მიიღეს, მიუხედავად ამისა ბასტინი დაინშნა ჰაერსაწინააღმდეგო დანადგარების მეთვალყურედ. 1941 წელს იტალიის პროპაგანდისტულმა ფაშისტურმა რადიომ რომში გაავრცელა სენსაციური ინფომრაცია იმის შესახებ, რომ ცნობილი ინგლისელი ფეხბურთელი კლიფ ბასტინი ტყვეობაში იმყოფებოდა, თითქოს ბასტინი იტალიელებმა კრეტის ბრძოლაში აიყვანეს ტყვედ. როგორც აღმოჩნდა იტალიელებმა იცოდნენ რომ ბასტინი მონაწილეობდა ომში მაგრამ არ იცოდნენ რომ ბასტინი სმენის დაქვეითების გამო სამხედრო სამსახურიდან მოხსნილი იყო.
რესურსები ინტერნეტში
კატეგორია:დაბადებული 1912 კატეგორია:დაბადებული 14 მარტი კატეგორია:გარდაცვლილი 1991 კატეგორია:გარდაცვლილი 4 დეკემბერი კატეგორია:ინგლისელი ფეხბურთელები კატეგორია:ინგლისის საფეხბურთო ლიგის ფეხბურთელები კატეგორია:ლონდონის არსენალის ფეხბურთელები კატეგორია:ინგლისის ეროვნული საფეხბურთო ნაკრების ფეხბურთელები
წოვაზარდი
წოვაზარდი (Ծովազարդ) — სოფელი სომხეთში, გეღარქუნიქის პროვინციაში. 2008 წლის მონაცემებით, მოსახლეობა 2 177 ადამიანს შეადგენდა, სიმჭიდროვე 90 ადამიანი კმ²-ზე. ფართობი 24.32 კმ²-ია.
რესურსები ინტერნეტში
კატეგორია:გეღარქუნიქის პროვინციის სოფლები
ვახტანგ ბერიძე (სპორტსმენი)
ვახტანგ ბერიძე (დ. უცნობია) — ქართველი სპორტსმენი (მკლავჭიდი). ევროპის ჩემპიონატის ბრინჯაოს მედლის პრიზიორი. ჩემპიონატი ჩატარდა 2019 წელს, ლატრაკში, საბერძნეთში.
რესურსები ინტერნეტში
კატეგორია:პიროვნებები გაურკვეველი დაბადების თარიღით კატეგორია:ქართველი მკლავჭიდელები
არასუ
არასუ (Araçu) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან - მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ანაპოლისის შემადგენლობაში.
2010 წლის მონაცემებით, მოსახლეობა 3 802 ადამიანს შეადგენდა, მოსახლეობის სიმჭიდროვე 25.53 კმ²-ზე. ფართობი 148 936 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
კრეინის ოლქი
კრეინის ოლქი (Crane County) — ოლქი აშშ-ში, ტეხასის შტატში. ადმინისტრაციული ცენტრი — ქ. კრეინი. შეიქმნა 1887 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
კონგოს მეორე ომი
კონგოს მეორე ომი (ასევე აფრიკის დიდი ომი ან აფრიკის მსოფლიო ომი) — დაიწყო 1998 წელს კონგოს დემოკრატიულ რესპუბლიკაში, კონგოს პირველი ომის დასრულებიდან დაახლოებით ერთ წელიწადში. გამომწვევი მიზეზები იყო იგივე რაც პირველი ომის შემთხვევაში. ომი ოფიციალურად 2003 წელს კონგოს დემოკრატიული რესპუბლიკის გარდამავალი მთავრობის ჩამოყალიბებით დამთავრდა. მიუხედავად ამისა ქვეყანაში ძალადობა გრძელდებოდა, განსაკუთრებით აღმოსავლეთში. საომარი მოქმედებები მიმდინარეობდა წინააღმდეგობის საღვთო არმიის აჯანყების, კივუს კონფლიქტის და იტურის კონფლიქტის სახით.
კონგოს მეორე ომი აფრიკის თანამედროვე ისტორიაში ყველაზე მასიური კონფლიქტი იყო. ამ ომში პირდაპირ ჩართული იყო ცხრა ქვეყანა და 20 განსხვავებული დაჯგუფება. 2008 წლის მდგომარეობით ამ კონფლიქტის მიზეზით დაახლოებით 5.4 ადამიანი დაიღუპა. რითიც კონგოს მეორე ომი სიკვდილიანობით მხოლოდ მეორე მსოფლიო ომს ჩამოუვარდება. ასევე დაახლოებით 2 მილიონი ადამიანი იქცა იძულებით გადაადგილებულ პირად.
ზურაბ ნიჟარაძე
ზურაბ ნიჟარაძე (დ. 4 დეკემბერი, 1928, თბილისი, საქართველო — გ. 25 ივნისი, 2021) — ქართველი მხატვარი. საქართველოს სახალხო მხატვარი.
ბიოგრაფია
ზურაბ ნიჟარაძემ დაამთავრა თბილისის სახელმწიფო სამხატვრო აკადემია 1955 წელს.
1964-1971 წლებში იყო სამხატვრო აკადემიის ხატვის კათედრის პედაგოგი, 1982-1987 წლებში რექტორი; მუშაობს მხატვრობის სხვადასხვა დარგში: ფერწერა, გრაფიკა, თეატრალური, კინო და კედლის მხატვრობა. 1955 წლიდან სისტემატურად იღებს მონაწილეობას საქართველოს რესპუბლიკურ და საბჭოთა კავშირის საკავშირო გამოფენებში, იფინება მსოფლიოს მრავალ ქვეყანაში ქართველ მხატვრებთან ერთად. მისი ნამუშევრები დაცულია: ხელოვნების სახელმწიფო მუზეუმში (თბილისი), თეატრის, მუსიკის, კინოსა და ქორეოგრაფიის მუზეუმში (თბილისი), მხატვართა კავშირში (თბილისი), ტრეტიაკოვის გალერეაში (მოსკოვი), რიო-დე-ჟანეიროს ნაციონალური გალერეა (ბრაზილია), ლუდვიგის თანამედროვე ხელოვნების მუზეუმი (აახენი, გერმანია), აშშ-ის, საფრანგეთის, იტალიის, გერმანიის, შვედეთის, საბერძნეთის და სხვა ქვეყნების კერძო კოლექციები. ზურაბ ნიჟარაძე არის შოთა რუსთაველის სახელობის სახელმწიფო პრემიის ლაურეატი. 2013 წლის 24 დეკემბერს, ხელოვნებაში შეტანილი განსაკუთრებული წვლილისთვის გადაეცა კულტურის სამინისტროს ჯილდო „ხელოვნების ქურუმი“.
2011 წელს რეჟისორმა ილიკო ჟღენტმა გადაიღო დოკუმენტური ფილმი, სადაც მოთხრობილია ზურაბ ნიჟარაძის შემოქმედებითი მოღვაწეობის შესახებ.
გარდაიცვალა 2021 წლის 25 ივნისს.
სქოლიო
კატეგორია:დაბადებული 4 დეკემბერი კატეგორია:დაბადებული 1928 კატეგორია:ქართველი მხატვრები კატეგორია:შოთა რუსთაველის სახელობის პრემიის ლაურეატები
თრაუნდარიეკუდლი
თრაუნდარიეკუდლი (Þrándarjökull) — მყინვარი ისლანდიაში. მდებარეობს კუნძულის აღმოსავლეთ ნაწილში, აუსტურლანდის რეგიონის ტერიტორიაზე. მყინვარის ფართობია 22 კმ², სიგრძე — ~ 5 კმ. მყინვარი ფარავს ამავე სახელწოდების ვულკანს. თრაუნდარიეკუდლის უმაღლესი წერტილის სიმაღლე ზღვის დონიდან 1236 მ სიმაღლეზეა. მყინვარის მდნარი წყალი კვებავს რამდენიმე მდინარეს. თრაუნდარიეკუდლიდან დასავლეთით დაახლოებით 20 კილომეტრში მდებარეობს ისლანდიის უდიდესი მყინვარი ვატნაიეკუდლი.
სქოლიო
კატეგორია:ისლანდიის მყინვარები კატეგორია:ისლანდიის ვულკანები
ნაიიბ ბუკელე
ნაიიბ არმანდო ბუკელე ორტესი (Nayib Armando Bukele Ortez, დ. 24 ივლისი 1981, სან-სალვადორი, სალვადორი) — სალვადორელი ბიზნესმენი და პოლიტიკოსი, 2019 წლის 1 ივნისიდან სალვადორის პრეზიდენტი. 2012–2015 წლებში იყო ნუევო-კუსკატლანი მერი; 2015 წლის 30 მაისიდან 2018 წლის 30 აპრილამდე — სან-სალვადორის მერი. მისი ამჟამინდელი პარტიის იდეოლოგია სოციალ-კონსერვატიზმი და ეკონომიკური ლიბერალიზმია.
სქოლიო
კატეგორია:სალვადორელი პოლიტიკოსები კატეგორია:დაბადებული 24 ივლისი კატეგორია:დაბადებული 1981 კატეგორია:სალვადორის პრეზიდენტები
ბადუკის ტბები
ბადუკის ტბები — სამი მთის ტბის კასკადი, მდინარე ბადუკთან. წარმოადგენს ტებერდას მარცხენა შენაკადს. მდებარეობს ჰადიბიბესა და ბადუკსკის საზღვრებს შორის, დასავლეთ კავკასიაში, ყარაჩაი-ჩერქეზეთის ტერიტორიაზე. იმის გამო, რომ მდინარე ბადუკის ზემოთ სხვა ტბები ნაკლებად ცნობილია, ამ სამ ტბას ქვემო ბადუკის ტბებსაც უწოდებენ, თუმცა უფრო ხშირად მოიხსენიებენ და დამკვიდრებულია სახელი „ბადუკის ტბები“.
აღწერა
ბადუკის ტბების სიახლოვეს,არის რამდენიმე დასახლება, მათ შორის აღსანიშნავია: ქალაქი თებერდა და სოფელი დომბაი.
მეორე ბადუკის ტბა ზღვის დონიდან 1987 მეტრის სიმაღლეზე მდებარეობს, სიგრძე 200 მეტრს აღემატება. მეორედან მესამე ტბისაკენ მიმავალი მარშრუტი დაახლოებით 130 მეტრი სიგრძისაა.
მესამე ბადუკის ტბა არის ყველაზე მაღალ ადგილას - ზღვის დონიდან 1990 მეტრ სიმაღლეზე. მისი ფართობია 3,6 ჰექტარი, მისი მაქსიმალური სიგრძე დაახლოებით 330 მეტრია, მისი სიგანე კი 200 მეტრია. სანაპირო ზოლია 0,9 კმ. ტბის სიღრმე - 9 მეტრამდე. მას ზოგჯერ დიდი ბადუკის ტბასაც უწოდებენ. მასში მოლურჯო-მომწვანო წყალია, ზაფხულში წყლის ტემპერატურა 10 გრადუსამდე ათბობს.
ეს სამი ტბა ერთმანეთთან არც ისე შორსაა. ძირითადად ტბის აუზში გვხვდება კალმახი. ამ სამივე ტბაში დაახლოებით წყალმცენარეების 100-ზე მეტი სახეობაა.
რესურსები ინტერნეტში
კატეგორია: ყარაჩაი-ჩერქეზეთი კატეგორია: კავკასია
ახმად-არენა
მინი|300პქ ახმად-არენა (Ахмат-Арена) — საფეხბურთო კლუბ „ახმადის“ საშინაო არენა. მდებარეობს ქალაქ გროზნოში უმარ სადაევის ქუჩაზე, ტევადობა - 30 597 მაყურებელი. აგებულია 2006-2011 წლებში.
ისტორია
2004 წელს გამოიყო ფინანსები ახმად კადიროვის სახელობის ცენტრალური სტადიონის მშენებლობისათვის, ხოლო საპროექტო დოკუმენტაცია შეიმუშავეს 2005 წელს.
მშენებლობა დაიწყო 2006 წელს და გაგრძელდა დაახლოებით ხუთი წელი. 2011 წლის გაზაფხულზე ექსპლუატაციაში შევიდა სპორტკომპლექსის ნაილი - სპორტული არენა 30 ათასი ადგილით. სპორტკომპლექსი გახდა მთელს რუსეთში ერთ-ერთი ყველაზე თანამედოვე ნაგებობა თავისი არქიტექტურული შესრულებით. სამუშაოები მიმდინარეობდა UEFA-სა და FIFA-ს სტანდარტებით. სტადიონი გახდა რესპუბლიკის სახე და მისი ყველაზე მთავარი ობიექტი. თავად არენა შედგება ორი ნაწილისაგან. დასავლეთი ტრიბუნა А 9 ათას კაცს იტევს, ხოლო აღმოსავლეთის ტრიბუნა B- 21 ათას კაცს. ასევე გამოყოფილია ადგილები ინვალიდებისათვის. ახმად-არენა აღჭურვილია ვივეოკონტროლით. სულ ახმად-არენის ტერიტორიაზე დამონტაჟებულია 432 კამერა.
ახმად-არენის გახსნა შედგა 2011 წლის 11 მაისს. სტადიონის გახსნის პროგრამაში შედიოდა ლაზერული შოუ და ცნობილი ჩეჩენი და მსოფლიო შემსრულებლების გამოსვლები, კერძოდ, C. C. Catch, ტოტო კუტუნიო, ალ ბანო, კრეიგ დევიდი. პირველი საფეხბურთო მატჩი გაიმართა ამავე დღეს: მოედანზე გამოვიდა გუნდი „კავკასია“ რამზან კადიროვის, არსენ კანოკოვის, ნიკიტა ისაევის, რინატ დასაევის შემადგენლობით და „მსოფლიო ნაკრები“ დიეგო მარადონას ხელმძღვანელობით, გუნდში თამაშობდნენ ენცო ფრანჩესკოლი, ლუიშ ფიგუ, ფრანკო ბარეზი, ალექსანდრო კოსტაკურტა, ივან სამორანო, ფაბიენ ბარტეზი, ჟან-პიერ პაპენი, რობი ფაულერი და სხვები. კავკასიამ გაიმარჯვა ანგარიშით 5:2.
2011 წლის 20 მაისს სტადიონზე გაიმართა რუსეთის პრემიერ-ლიგის პირველი ოფიციალური მატჩი. გროზნოს „ახმადმა“ მოუგო „ანჟის“ 1:0.
2013 წლის 1 ივნისს გაიმართა რუსეთის თასის 2012/2013 წლების ფინალი: „ცსკა მოსკოვი“ და „ანჟი“, რომელშიც პენალტების სერიით გაიმარჯვეს მოსკოველებმა.
სქოლიო
კატეგორია:გროზნოს ღირსშესანიშნაობები კატეგორია:გროზნოს საფეხბურთო მოედნები
უილ ტერნერი
მინიატიურა
უილიამ „უილ“ ტერნერ უმცროსი (Will Turner) — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი ორლანდო ბლუმმა განასახიერა. პერსონაჟის დებიუტი შედგა ფილმში „კარიბის ზღვის მეკობრეები: შავი მარგალიტის წყევლა“.
ფილმებში უილ ტერნერი არის მეკობრეთა ხომალდ „მფრინავი ჰოლანდიელის“ დაწყევლილი კაპიტანი. პერსონაჟი ჩნდება „კარიბის ზღვის მეკობრეების“ პირველ, მეორე, მესამე და მეხუთე ნაწილში. მეხუთე ფილმში მას საკუთარი ვაჟი ხსნის წყევლას პოსეიდონის სამკბილას დახმარებით.
ფილმში უოლ ტერნერის მეუღლე არის მეკობრეთა მეფე ელიზაბეთ სუონი. უილი არის მფრინავი ჰოლანდიელის ეკიპაჟის ერთ-ერთ წევრ ბილ ტერნერის ვაჟი, ხოლო მისი ვაჟია ჰენრი ტერნერი.
რესურსები ინტერნეტში
კატეგორია:კარიბის ზღვის მეკობრეების პერსონაჟები კატეგორია:გამოგონილი მეკობრეები
ჰექტორ ბარბოსა
მინიატიურა
ჰექტორ ბარბოსა (Hector Barbossa) — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი ჯეფრი რაშმა განასახიერა. პერსონაჟის დებიუტი შედგა ფილმში „კარიბის ზღვის მეკობრეები: შავი მარგალიტის წყევლა“.
ფილმებში ჰექტორ ბარბოსა არის მეკობრეთა ხომალდ „შავი მარგალიტის“ კაპიტანი. „შავი მარგალიტის წყევლაში“ ის არის „შავი მარგალიტის“ დაწყევლილი კაპიტანი, რომელმაც შორეულ წარსულში ჯეკ ბეღურა ერთ კუნძულზე, ერთი დამბაჩით და ერთი ტყვიით დატოვა, ამის შემდეგ ჯეკ ბეღურა დიდი თავგადასავლების შემდეგ პოულობს ბარბოსას და მას კლავს. შემდეგ სერიებში პერსონაჟი ვითარდება და აღარ არის დაწყევლილი. ის კარიბის ზღვის მეკობრეების მეორე და მესამე ფილმში ჯეკ ბეღურასთან ერთად უპირისპირდება დეივი ჯოუნსს. ეს უკანასკნელი „მფრინავი ჰოლანდიელის“ დაწყევლილი კაპიტანია. ბარბოსა მეოთხე ფილმში ებრძვის ედვარდ ტიჩს, იგივე შავწვერას, რომელსაც ფილმის ბოლოს კლავს და მისი გემის დედოფალი ანას შურისძიების კაპიტანი ხდება. მეხუთე ფილმში ბარბოსას უპირისპირდება ესპანეთის ფლოტის ყოფილ ადმირალს, დაწყევლილ კაპიტან სალაზარს. ბარბოსა ამავე ფილმში იღუპება.
რესურსები ინტერნეტში
კატეგორია:კარიბის ზღვის მეკობრეების პერსონაჟები კატეგორია:გამოგონილი მეკობრეები
ბრაზაბრანტისი
2010 წლის მონაცემებით, მოსახლეობა 3 232 ადამიანს შეადგენდა, მოსახლეობის სიმჭიდროვე 26.26 კმ²-ზე. ფართობი 123 072 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
წოვაკი
წოვაკი (Ծովակ) — სოფელი სომხეთში, გეღარქუნიქის პროვინციაში. მდებარეობს ზღვის დონიდან 1 920 მეტრზე. 2008 წლის მონაცემებით, მოსახლეობა 2 860 ადამიანს შეადგენდა.
რესურსები ინტერნეტში
კატეგორია:გეღარქუნიქის პროვინციის სოფლები
კრასნოდონეცკაიის ეკატერინეს ეკლესია
კრასნოდონეცკაიის ეკატერინეს ეკლესია (Екатерининская церковь) — მართლმადიდებლური ტაძარი სტანიცა კრასნოდონეცკაიაში, ბელოკალიტვინის რაიონი, როსტოვის ოლქი, რუსეთის ფედერაცია. მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას. აგებულია 1879 წელს და მიეკუთვნება რუსეთის ფედერაციის კულტურული მემკვიდრეობის ძეგლების სიას.
ისტორია
სტანიცა ეკატერინსკაია (ამჟამად კრასნოდონეცკაია) დაარსდა 1775 წელს ეკატერინე II-ის ბრძანების მიხედვით. სტანიცის დამაარსებელი იყო თავადი გრიგორ პოტიომკინი. სტანიცა დააარსეს დონის დაბალ ნაპირზე. ადგილმდებარეობა შემთხვევით შეარჩიეს და რადგან წყალდიდობის დროს წყლით იტბორებოდა ადგილი, მოგვიანებით გადაიტანეს ქვემო დინებაში, სადაც ააშენეს წმინდა ეკატერინეს ხის ეკლესია. სპეციალურად წმინდა ეკატერინეს ეკლესიისთვის დაიწერა დიდმოწამე ეკატერინეს ხატი. 1835 წელს სტანიცა გადაიტანეს მაღლობზე, 1840 წელს გადაიტანეს ეკლესიაც, რომელიც დადგეს ქვის ფუნდამენტზე. 1877 წელს ეკლესია მთლიანად დაიწვა, 1879 წელს ააგეს სრულიად ახალი ორი საკურთხევლით: სამხრეთისა იესო ქრისტეს ამაღლების, ხოლო ჩრდილოეთისა დიდმოწამე ეკატერინეს სახელზე. ეკლესია ხისგან იყო აგებული.
1886 წელს ეკლესიასთან ააშენეს სამრევლო სკოლა.
საბჭოთა ხელისუფლების დამყარების შემდეგ სტანიცას უწოდეს კრასნოდონეცკაია.
1930-1940 წლებში ეკლესია დახურული იყო. ეკლესია გამოიყენებოდა როგორც ხორბლის საცავი. ოკუპაციამდე ადგილობრივმა ხელისუფლებამ გადაწყვიტა ეკლესიის აფეთქება, რათა გერმანელებს ხორბალი არ გამოეყენებინათ, მაგრამ ადგილობრივმა მოსახლეობამ ხრობალი სახლებში გაზიდა და ეკლესია აფეთქებას გადაარჩინა. საომარო მოწქმედებების დროს ეკლესია არ დაზიანებულა. გერმანელთა ოკუპაციის დროს ეკლესია გაიხსნა ღვთისმსახურებისთვის. ომის შემდეგ ეკლესია კვლავ დაიხურა. ასე გაგრძელდა 1980-იან წლებამდე. 1985 წელს გადაეცა მრევლს და მოქმედია დღევანდელ დღემდე.
კრასნოდონეცკაიის ეკატერინეს ეკლესია არის ხის ორი ეკლესიიდან ერთ-ერთი ჩრდილოეთის დონეცის აუზში, რომელიც არის რეგიონალური მნიშვნელობის კულტურული მემკვიდრეობის ძეგლი.
სქოლიო
კატეგორია:როსტოვის ოლქის ღირსშესანიშნაობები კატეგორია:როსტოვის ოლქის ეკლესიები
კროკეტის ოლქი (ტეხასი)
სქოლიო
კატეგორია:ტეხასის ოლქები
შეიხ ალი
შეიხ ალი (სპარს. علی شیخ; დ. 1478 — გ. 1494) — სეფევიეს ორდენის შეიხი 1488–1494 წლებში, შეიხ ჰეიდარისა და უზუნ-ჰასანის ქალიშვილის, მართას უფროსი ვაჟი, სეფიანთა სახელმწიფოს დამაარსებლის, ისმაილ I-ის უფროსი ძმა. შეიხი გახდა 10 წლის ასაკში, მას შემდეგ, რაც მამამისი შეიხ ჰეიდარი შირვან-შაჰ ფარუხიასარმა დაატყვევა და სიკვდილით დასაჯა.
შეიხ ალი, მამის მსგავსად, გამოვიდა შირვანის წინააღმდეგ საბრძოლველად. მარბიელი ლაშქრობები განახორციელა აყ-ყოინლუს ტერიტორიებზე. 1492 წელს მისი გავლენის ქვეშ მოექცა  აღმოსავლეთ აზერბაიჯანის პროვინცია.
მისმა ნათესავმა, თეთრბატკნიანთა ბელადმა, რუსტემმა, ანატოლიის ბეილიქების დახმარებით მალევე მოახერხა მისი ბრძოლაში დამარცხება და შეპყრობა. 1494 წელს 16 წლის შეიხ ალი სიკვდილით დაისაჯა. ალის სიკვდილის შემდეგ ყიზილბაშებმა მოახერხეს მისი უმცროსი ძმის, 7 წლის ისმაილის გადამალვა.
1499 წელს ისმაილმა ჯერ შირვან-შაჰებზე იძია შური, ხოლო 1501 წელს, აყ-ყოინლუს დინასტიის დამხობის შემდეგ საფუძველი ჩაუყარა ახალ შიიტურ ირანს — სეფიანთა იმპერიას.
ლიტერატურა
კატეგორია:დაბადებული 1478 კატეგორია:გარდაცვლილი 1494 კატეგორია:სეფიანთა დინასტია
ჯან გასტონე მედიჩი
ჯან გასტონე დე’ მედიჩი (Gian Gastone de' Medici; დ. 24 მაისი, 1671 — გ. 9 ივლისი, 1737) — ტოსკანის უკანასკნელი დიდი ჰერცოგი 1723-37 წლებში მედიჩის დინასტიიდან. ტოსკანის ჰერცოგ კოზიმო III-ისა და მარგარიტა ლუიზა ორლეანელის უმცროსი ვაჟი. შეწყვიტა ებრაელების დევნა. მისმა მმართველობამ მისი მემკვიდრის არჩევაში გაატარა, სადაც კანდიდატებად დონ კარლოს ესპანელი და ფრანც შტეფან ლოთარინგიელი იყვნენ, რომელთაგანაც ფრანცმა გაიმარჯვა. იგი თავისი დინასტიის უკანასკნელი მამაკაცი წარმომადგენელი იყო.
ბიოგრაფია
ჯან გასტონე დაიბადა 1671 წლის 24 მაისს ფლორენციაში, პიტის სასახლეში. იგი იყო ტოსკანის დიდ ჰერცოგ კოზიმო III-ისა და მისი მეუღლის, მარგარიტა ლუიზა ორლეანელის ნაბოლარა და მესამე შვილი. მამის მხრიდან მისი პაპა-ბებია ტოსკანის დიდი ჰერცოგი ფერდინანდო II და ვიტორია დელა როვერე, ხოლო დედის მხრიდან საფრანგეთისა და ნავარის მეფე ანრი IV-ის უმცროსი ვაჟი, ორლეანის ჰერცოგი გასტონ დე ბურბონი და მისი მეორე ცოლი, მარგარიტა ლოთარინგიელი იყვნენ. მის უფროს ძმას, ფერდინანდოს სახელი მამის მამის პატივსაცემად დაარქვეს, მის უფროს დას, ანა მარია ლუიზას დეიდამისის, ხოლო ჯან გასტონეს დედის მამის პატივსაცემად.
მისი და-ძმის დაოჯახების შემდეგ, 1697 წელს მისი დის გავლენით ჯან გასტონე დაქორწინდა გერმანელ პრინცესაზე — ანა მარია ფრანცისკა საქსენ-ლაუენბურგელზე. იგი ევროპის ერთ-ერთი უმდიდრესი პრინცესა იყო და ამასთან საღვთო რომის იმპერატორის რძალიც. წყვილმა თაფლობის თვე ბოჰემიაში გაატარა. ისინი ერთმანეთს კატასტროფულად ვერ ეწყობოდნენ, ამიტომაც ქორწინება უბედური იყო. ამასთან ერთად ჯან გასტონე უნაყოფოც იყო, ისევე, როგორც მისი და-ძმა, რაც მედიჩების დინასტიის შეწყვეტას მოასწავებდა. სასოწარკვეთაში ჩავარდნილი ჯან გასტონე ალკოჰოლზე დამოკიდებული გახდა და უფრო და უფრო მეტ დროს უთმობდა ჰომოსექსუალურ კავშირებს. ხშირად იმდენად თვრებოდა, რომ ავიწყდებოდა ვინ იყო და ველურივით იქცეოდა.
პოლონეთის მემკვიდრეობის ომში მონაწილეობის გამო, დონ კარლოსს ჩამოერთვა ტოსკანის ტახტის მემკვიდრის წოდება და თავიდან დაიწყო დავა ახალი მემკვიდრის ასარჩევად. საბოლოოდ საქმე საფრანგეთის პრემიერ-მინისტრისა და საღვთო რომის იმპერატორ კარლ VI-ის უშუალო ჩარევით მოგვარდა. მათ ტახტის მემკვიდრედ 1736 წელს გამოაცხადეს კარლის სიძე, ლოთარინგიის ჰერცოგი ფრანც შტეფანი, ავსტრიის იმპერატრიცა მარია ტერეზიას ქმარი. ამრიგად, 1737 წელს, ჯან გასტონეს გარდაცვალებით შეწყდა მედიჩების დინასტიაც და ტოსკანაში ჰაბსბურგ-ლოთარინგიელები გამეფდნენ, რომელიც მას 1860 წლამდე, ანუ რისორჯიმენტომდე მართავდნენ.
ლიტერატურა
კატეგორია:დაბადებული 24 მაისი კატეგორია:დაბადებული 1671 კატეგორია:გარდაცვლილი 9 ივლისი კატეგორია:გარდაცვლილი 1737 კატეგორია:მედიჩები კატეგორია:ფლორენციელები კატეგორია:ტოსკანის ჰერცოგები
ასპუჭაკა
ასპუჭაკა (Sylvia) — ფრინველთა გვარი ბაღურასნაირთა რიგის ასპუჭაკასებრთა ოჯახისა. მათი სხეულის სიგრძეა 12–15 სმ. შეფერილობაში შეხამებულია რუხი, თეთრი, შავი და მოწითურო ტონები. რამდენიმე სახეობის მამრის შეფერვა მდედრისაგან განსხვავდება. აერთიანებს 27–28 სახეობას,   რომლებიც გავრცელებული არიან ევროპაში, დასავლეთ აზიასა და ჩრდილოეთ აფრიკაში; საქართველოში გვხვდება მიმინოსებრი, რუხი, შავთავა და ბაღის ასპუჭაკები. ჩრდილოური სახეობები გადამფრენი ფრინველებია, იზამთრებენ აფრიკასა და სამხრეთ-დასავლეთ აზიაში.
ბუდე ღიაა, აკეთებენ ბუჩქებზე. დებენ 4–5 ლაქებიან კვერცხს. ინკუბაცია 10–15 დღე-ღამე გრძელდება. იკვებებიან მწერებით, ობობებით, კენკრით. ზოგიერთი ასპუჭაკა კარგად გალობს.
სქოლიო
*
გელა ზაალიშვილი
გელა ზაალიშვილი (დ. 19 აგვისტო, 1999, თბილისი) – ქართველი მოჭიდავე (ძიუდო). ჭაბუკებს შორის ევროპის ჩემპიონატის მესამე პრიზიორი (2015, +90კგ) და ევროპის ახალგაზრდული ოლიმპიური ფესტივალის ბრინჯაოს მედალოსანი (2015, +90 კგ),ახალგაზრდებს შორის მსოფლიო ჩემპიონი (2018, ნასაუ, ბაჰამის კუნძულები, +100 კგ).
რესურსები ინტერნეტში
კატეგორია:დაბადებული 19 აგვისტო კატეგორია:დაბადებული 1999 კატეგორია:თბილისში დაბადებულები კატეგორია:ქართველი ძიუდოისტები
Americana (ალბომი)
Americana — ამერიკული პანკ-როკ ჯგუფ The Offspring-ის მეხუთე სტუდიური ალბომი. გამოვიდა 1998 წლის 17 ნოემბერს. წინა, 1997 წლის ალბომისგან Ixnay on the Hombre განსხვავებით, ახალ ნამუშევარში შეიმჩნეოდა პოპ-პანკის უფრო ხშირი გამოყენება.
ალბომს წარმატება მოუტანეს სინგლებმა „Pretty Fly (for a White Guy)“, „Why Don't You Get a Job?“, „The Kids Aren't Alright“ და „She's Got Issues“.
სქოლიო
კატეგორია:The Offspring-ის ალბომები კატეგორია:1998 წლის ალბომები კატეგორია:Columbia Records-ის ალბომები
Portishead (ალბომი)
Portishead — ინგლისური ჯგუფ Portishead-ის მეორე სტუდიური ალბომი. გამოვიდა 1997 წლის 30 სექტემბერს ლეიბლზე Go!. ბრიტანეთის ჩარტში ალბომმა მეორე პოზიცია დაიკავა.
სქოლიო
კატეგორია:1997 წლის ალბომები კატეგორია:Portishead-ის ალბომები კატეგორია:London Records-ის ალბომები
კამპუ-ლიმპუ-დი-გოიასი
კამპუ-ლიმპუ-დი-გოიასი (Campo Limpo de Goiás) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან - მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ანაპოლისის შემადგენლობაში.
2010 წლის მონაცემებით, მოსახლეობა 6 241 ადამიანს შეადგენდა, მოსახლეობის სიმჭიდროვე 39.11 კმ²-ზე. ფართობი 159 557 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
კალმახის საერისთავო
კალმახის საერისთავო — ტერიტორიულ-ადმინისტრაციული ერთეული შუა საუკუნეების საქართველოში, მდებარეობდა ტაოში. საერისთავოს ცენტრს წარმოადგენდა კალმახის ციხე, საიდანაც მომდინარეობს სახელწოდებაც. მისი არსებობა დასტურდება „მატიანე ქარ­თლისაის“ მიხედვით XI საუკუნის 40–50-იან წლებში. უცნობია მისი შე­ქმნის დრო. სავარაუდოდ, საერის­თავო არსებობდა 1057–1058 წლამდე, ვიდრე ის ბაგრატ IV-მ მამულებით არ გადასცა კალმახის ერის­თავ სულას (ლიპარიტ ბაღვაშის შეპყრობის სანაცვლოდ). ამის შემდეგ სულა იწოდა კალმახელად და ეს გვარსა­ხე­ლი დაუმკვიდრდა მის შთამომავლებს.
XIII საუკუნის განმავლობაში კალმახის საერისთავო გაუქმებული ჩანს. XIV საუკუნის I ნახევარში გიორგი ბრწყინვალემ კალმახი, რო­გორც ზღვისპირა რეგიონი, საერისთავოდ აქცია. შემდგომში კალმახის საერისთავო კვლავ გაუქმე­ბულა. XVI საუკუნის დასაწყისში შედგენილი მცხე­თის სამწყსოს მა­მულების ნუს­ხაში კალმახის ერის­თავთა ყო­ფილი მიწები სხვა ­მესხურ მიწებთან ერთად ­სამცხეთო მამულებს შორის მოიხსენიება.
ლიტერატურა
კატეგორია:საქართველოს საერისთავოები
ზაზა ოსმანოვი
ზაზა ოსმანოვი — ქართველი ფიზიკოსი, თავისუფალი უნივერსიტეტის პროფესორი და ფიზიკის სკოლის კოორდინატორი.
თბილისის ივანე ჯავახიშვილის სახელობის სახელმწიფო უნივერსიტეტის ფიზიკის ფაკულტეტის დამთავრების შემდეგ, ამავე უნივერსიტეტში სწავლა გააგრძელა ასპირანტურაში, ხოლო მომდევნო პერიოდში გაემგზავრა ტურინის (იტალია) უნივერსიტეტში, სადაც წარმატებით დაიცვა სადოქტორო ხარისხი ფიზიკის დარგში.
დისერტაციის დაცვის შემდეგ აქტიურ სამეცნიერო–კვლევით საქმიანობას ეწევა ასტროფიზიკაში. ხშირად მონაწილეობს საერთაშორისო სამეცნიერო კონფერენციებზე და აქტიურად თანამშრომლობს უცხოეთის რამდენიმე წამყვან კვლევით ცენტრთან. სხვადასხვა დროს ლექციებს კითხულობდა თბილისის სახელმწიფო უნივერსიტეტსა და ილიას სახელმწიფო უნივერსიტეტში.
2019 წელს ზაზა ოსმანოვმა იტალიელი მეცნიერის, ენრიკო ფერმის ჩამოყალიბებულ ფერმის პარადოქსს ახალი ახსნა გამოუძებნა, რომელიც ჟურნალ International Journal of Astrobiology-ში გამოქვეყნდა.
ასტროფიზიკოსი მიიჩნევს, რომ კაცობრიობამ უცხოპლანეტელთა ცივილიზაციის კვალი იმიტომ ვერ აღმოაჩინა, რომ ისინი კოსმოსური ხომალდების ნაცვლად ნანოსტრუქტურულ ზონდებს იყენებენ.
ოსმანოვის იდეა ეფუძნება ფონ ნოიმანის ზონდების ჰიპოთეტურ კონცეფციას, რომლის მიხედვითაც, გალაქტიკებში მოგზაურობა-კვლევისთვის არამიწიერი ცივილიზაციები შესაძლოა, თვითაღწარმოებად ხომალდებს იყენებენ, თანაც ისე, რომ ამისათვის საჭირო არ არის, თავადაც დატოვონ მშობლიური პლანეტა.
ნოიმანის ზონდების შესაძლო ფუნქციონირების გარკვევის წინა მცდელობები ერთ საერთო პრობლემას წააწყდა — თვითაღწარმოებას ახალი მასალებით გამუდმებული მომარაგება სჭირდება და უცნობია, არის თუ არა ღრმა კოსმოსში მონახულების ღირსი საკმარისი პლანეტა ან კლდოვანი სხეული.
ფერმის პარადოქსი ეხება აშკარა წინააღმდეგობას არამიწიერი სიცოცხლის არსებობის არანაირ მტკიცებულებასა და მის დიდ ალბათობას შორის. ამ მოვლენას სახელი მეცნიერ ენრიკო ფერმის პატივსაცემად უწოდეს.
ოსმანოვის ნაშრომს გამოეხმაურა ცნობილი ამერიკელი მეცნიერი, ფიზიკოსი და მათემატიკოსი ფრიმენ დაისონი. ის მიმართავს ოსმანოვს: „პროფესორო ოსმანოვ, თქვენი სამეცნიერი ნაშრომის ხიბლი არის ის რომ შესაძლებელია ჩატარდეს ცდები, რისი საფუძველზეც თქვენი თეორია კიდევ უფრო გამყარდება. ამით გავზრდით შანსს, რომ დამტკიცდეს თქვენი მოსაზრება და კიდევ უფრო მეტი აღმოჩენების საფუძველი გახდეს.“
თანამშრომლობს წმინდა პავლე მოციქულის სახელობის მართლმადიდებლური ღვთისმეტყველების ცენტრთან. ცენტრის ფარგლებში სტატიებს აქვეყნებს რელიგიისა და მეცნიერების ურთიერთკავშირის თემაზე, აღნიშნული თემატიკის გარშემო ხშირად მართავს სემინარებს და ცენტრში კურირებს მეცნიერებისა და რელიგიის მიმართების საკითხებს.
სქოლიო
კატეგორია:ქართველი ფიზიკოსები კატეგორია:თავისუფალი უნივერსიტეტის პროფესორები კატეგორია:ქართველი ასტრონომები
დავით გუჯაბიძე
დავით გუჯაბიძე (დ. 17 აგვისტო, 1956, ბორჯომი) — ქართველი სცენარისტი, რეჟისორი, მემონტაჟე.
ბიოგრაფია
დაიბადა 1956 წლის 17 აგვისტოს. 1978 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი, 1986 წელს საქართველოს თეატრისა და კინოს სახელმწიფო ინსტიტუტის კინოსაოპერატორო, ხოლო 1994 წელს ამავე ინსტიტუტის კინოსარეჟისორო ფაკულტეტი. 2003 წელს ევროპის მედია-პროფესიონალების საერთაშორისო პროექტის Nipkow-პროგრამის სტიპენდიით სტაჟირება გაიარა ბერლინში. ხელოვნებათმცოდნეობის დოქტორი (2011).
სქოლიო
კატეგორია:ქართველი სცენარისტები კატეგორია:ქართველი პროდიუსერები კატეგორია:ქართველი მემონტაჟეები კატეგორია:დაბადებული 17 აგვისტო კატეგორია:დაბადებული 1956 დავით კატეგორია:ბორჯომში დაბადებულები კატეგორია:ხელოვნებათმცოდნეობის დოქტორები
თებერდის ნაკრძალი
თებერდის ნაკრძალი — ბუნებრივი ნაკრძალი, მდებარეობს კავკასიონის ჩრდილოეთ კალთაზე, ყარაჩაი-ჩერქეზეთი რესპუბლიკის ყარაჩოევის, ზელენჩუკისა და ურუფსის ოლქების ტერიტორიაზე.
ისტორია
1935 წლის იანვარში, ყარაჩაის ოლქის აღმასკომის გადაწყვეტილებით, დაიგეგმა ადგილობრივი ნაკრძალის მოწყობა, ხოლო 1936 წლის 5 მარტს, რუსეთის ცენტრალურ აღმასრულებელი კომიტეტისა და სახალხო კომისართა საბჭოს განკარგულებით გამოიცა აღნიშნულ საკითხზე დებულება.ამ განკარგულების მიხედვით აკრძალულია თებერდას ტერიტორიაზე ტყის ჭრა, ნადირობა, თევზაობა. თუმცა დასაშვებია ტერიტორიაზე საკურორტო ზონის მოწყობა და საძოვრების გამოყენება.
1951 წელს იგი დაქვემდებარებული იყო რეზერვების ძირითადი დირექტორატის სსრკ მინისტრთა საბჭოს.
1955 წლიდან თებერდის ნაკრძალი ექვემდებარებოდა სსრკ სოფლის მეურნეობის სამინისტროს, შემდეგ კი გადაეცა რეზერვების ნადირობის მენეჯმენტის კომიტეტს.
შემადგენლობა
თებერდას ნაკრძალი მოიცავს ორ ადგილს: თებერდისა (66,059 ჰა) და არხიზის (19,270 ჰა), ასევე ბიოსფეროს სატესტო ადგილს, რომლის ფართობია 27,277 ჰა, რომელიც აკავშირებდა ნაკრძალის ორ ადგილს ერთმანეთთან. ამრიგად, თებერდას ნაკრძალის მთლიანი საერთო ფართობი შეადგენს 112,606 ჰა.
ნაკრძალის ტერიტორიის 31.7% - ტყეები იკავებს, 20% - მდელოს უკავია, 8.5% - მყინვარს, 38.4% - კლდეებსა, ხოლო 0.7% - წყალს.